"Fejlen er løst, men der er stadig kø på vores dataafvikling. Vi forventer, at alle kunder er på i løbet af nogle timer. Vi beklager dybt den kedelige start på 2020 ". Sådan lyder det fra Eniig, der er et af landets største energi- og telekoncerner. Fejlen betyder, at mange nordjyder har været uden såvel tv som data på årets første dag. Ifølge Eniig skyldtes de manglende signaler fejl på flere IT-systemer, som betyder, at wifi, internet og tv ikke virker eller virkede hos rigtig mange kunder. Siden onsdag formiddag har selskabet arbejdet på at løse fejlen, hvilket midt på eftermiddagen skulle være lykkedes. Dog som nævnt fortsat med gener for flere brugere, idet der er kø på dataafviklingen.

Opsummering:
Eniig beklager fejlen, der onsdag eftermiddag skulle være løst, men fortsat giver kø i dataafviklingen.